Europavei 6 (Trøndelag)

Europavei 6 i Trøndelag går mellom fylkesgrensen mot Nordland ved Nordlandsporten i Namsskogan, og grensen mot Oppland ved Svone sør for Kongsvoll i Oppdal.

Standard 
Foruten motortrafikkveiene har følgende strekninger en fartsgrense på 90 km/t:
 Grong–Formofoss (8 km)
 Sørlia–Vist (7 km)
 Rokne–Nordberg (5 km)
 Skogn–Ronglan (6 km)
 Kvithammer–Stjørdalshalsen (4 km)
 Hommelvik–Ranheim (unntatt Stavsjøfjelltunnelen og Væretunnelen) (12 km)
 Jaktøya–Skjerdingstad (6,9 km)
 Brattlitunnelen–Liøya (4,3 km)
 Klevan–Hesthåggån (4,6 km)
Kilde:

Tunneler og bruer 
De lengste tunnelene er:
Helltunnelen (3 928 m)
Soknedalstunnelen (3 604 m)
Stavsjøfjelltunnelen (1 721 m)
Væretunnelen (1 627 m)
Grillstadtunnelen (748 m)
(Forbordsfjelltunnelen på 6,1 km er under bygging)
De lengste bruene er:
Kroppanbrua (402 m)
Gaulabrua (293 m)
Verdal bru (286 m)
Sandfærhusbrua (276 m)
Nesbrua (220 m)

Trafikkmengde
 Brekkvasselv, Namsskogan: 1560
 Nødalsbrua, Steinkjer: 2000
 Røra, Inderøy: 10520
 Hotran bru, Levanger: 8180
 Stavsjøfjelltunnelen, Malvik: 19260
 Tunga–Moholt, Trondheim: 42500
 Elgtråkket, Trondheim: 27210
 Melhus, Melhus: 13150
 Håggåtunnelen, Midtre Gauldal: 7610
 Stavå bru, Rennebu: 5220
 Drivstua, Oppdal: 2000
Tall fra 2019. Kilde:

Historikk 
Dagens europavei 6 hadde opprinnelig betegnelsen riksvei 50. Veien ble opprettet 1. juni 1965, da den ble forlenget fra grensen mot Sverige ved Svinesund til Stjørdalshalsen i Trøndelag.

Gjennom Oppdal ble 3,5 km av E6 i 2015 lagt delvis utenom sentrum. Traséen ligger nær Dovrebanen. Det ble anlagt tre rundkjøringer og underganger for gående og syklende. Arbeidet begynte i 2013 til kostnader på 345 millioner kroner. 19. oktober 2015 ble den nye traséen åpnet.

Statens vegvesen åpnet 6,5 km ny motortrafikkvei gjennom Soknedal og til Korporalsbrua 8. juli 2020. Den 27. juni 2022 åpnet 7 km firefelts motorvei med fartsgrense 110 km/t Kvål–Melhus sentrum.

Prosjekter 
Nye Veier driver et større planleggingsarbeid og utbygging av E6 til motorvei og motortrafikkvei på strekningen fra Ulsberg i syd til Åsen i nord. Totalt dreier det seg om rundt 106 kilometer ny vei. Det meste skal bygges som firefelts motorvei med fartsgrense 110 km/t. Følgende strekninger planlegges eller bygges ut per 2022:

 Ulsberg–Vindåsliene (25 km). Byggeperiode 2020–2023. Strekningen kan bli utvidet ytterligere 5 kilometer sydover, til Nedgård. Dette må godkjennes politisk. Strekningen får i hovedsak fire felt og motorveistandard.
 Korporalsbrua–Gyllan (16 km), mulig byggeperiode 2023–2027. Bygges som firefelts motorvei med fartsgrense 110 km/t.
 Gyllan–Kvål (15 km), planlagt byggeperiode 2022–2026. Bygges som firefelts motorvei med fartsgrense 110 km/t.
 Ranheim–Værnes (23 km), planlagt byggeperiode 2020–2025, men er utsatt med to år. Bygges som firefelts motorvei med fartsgrense 110 km/t.
 Kvithammer–Åsen (19 km), under utbygging med  byggeperiode 2021–2027. Bygges som firefelts motorvei med fartsgrense 110 km/t. Strekningen vil ha fem tunneler: Forbordsfjelltunnelen, Høghåmmårtunnelem, Ramshåmmårtunnelen, Grubbåstunnelen og Åstunnelen.

I 2021 oppdaget vegvesenet sprekker i betongen på Stavåbrua mellom Ulsberg og Berkåk. Stavåbrua ble oppført av den tyske okkupasjonsmakten i 1942. For å redusere belastningen på broen var den åpen i bare en retning om gangen. En midlertidig bro ble satt opp vinteren 2021/2022 og skal fungere inntil E6 er lagt i ny trase.

Kommuner og knutepunkter

Referanser 

Veier i Trøndelag
Europavei 6
Veier i Namsskogan
Veier i Grong
Veier i Snåsa
Veier i Steinkjer
Veier i Inderøy
Veier i Verdal
Veier i Levanger
Veier i Stjørdal
Veier i Malvik
Europavei 6
Veier i Melhus
Veier i Midtre Gauldal
Veier i Rennebu
Veier i Oppdal
Bomveier i Norge